కోదాడ: పెళ్లిలో డీజే  కోసం రగడ.. చితక్కొట్టుకున్న బంధువులు WATCH LIVE TV
EPFO గుడ్ న్యూస్.. పీఎఫ్ ఖాతాదారులకు ఒకే రోజు 2 శుభవార్తలు!
ఈపీఎఫ్‌వో తాజాగా అదిరిపోయే శుభవార్త అందించింది. కంపెనీలపై ఆధారపడకుండా ఇక నేరుగా ఈపీఎఫ్‌వో వెబ్‌సైట్ నుంచే యూఏఎన్ నెంబర్ పొందొచ్చు. అలాగే పెన్షనర్లకు కూడా మరో తీపికబురు అందించింది.
Samayam Telugu | Updated:
Nov 2, 2019, 10:07AM IST
హైలైట్స్
కొత్త సర్వీసులు లాంచ్ చేసిన ఈపీఎఫ్‌వో
యూఏఎన్ నెంబర్ ఆన్‌లైన్‌లోనే పొందొచ్చు
దీని కోసం కంపెనీపై ఆధారపడాల్సిన అవసరం లేదు
అలాగే పెన్షన్ డాక్యుమెంట్లను ఆన్‌లైన్‌లో డౌన్‌లోడ్ చేసుకోవచ్చు
ఎంప్లాయీస్ ప్రావిడెంట్ ఫండ్ ఆర్గనైజేషన్ (ఈపీఎఫ్‌వో) తన సబ్‌స్క్రైబర్లకు తీపికబురు అందించింది. యూనివర్సల్ అకంట్ నెంబర్ పొందడాన్ని సులభతరం చేసింది. ఇకపై యూఏఎన్ నెంబర్ కోసం ఉద్యోగులు కంపెనీపై ఆధారపడాల్సిన అసవరం ఉండదు. ఆన్‌లైన్‌లోనే యూఏఎన్ నెంబర్ పొందొచ్చు.
ప్రస్తుతం యూనివర్సల్ అకౌంట్ నెంబర్ (యూఏఎన్) పొందాలంటే కంపెనీ ద్వారా అప్లై చేసుకోవాలి. దీంతో ఉద్యోగులు యూఏఎన్ కోసం కంపెనీపై ఆధారపడాల్సి వచ్చేది. అయితే ఇప్పుడు కంపెనీతో పనిలేకుండానే ఆన్‌లైన్‌లో యూఏఎన్ పొందొచ్చు. దీంతో ఉద్యోగం మారేటప్పుడు కూడా పీఎఫ్ బ్యాలెన్స్‌ను సులభంగానే ట్రాన్స్‌ఫర్ చేసుకోవచ్చు. యూఏఎన్ నెంబర్ అనేది ఉద్యోగి జీవిత కాలంపాటు ఒకేలా ఉంటుంది. మారదు.